Hatsabibi ya kashe tsoho dan shekar 75, ya kashe dansanda da ya je kama shi.Hotuna - ISYAKU.COM Hatsabibi ya kashe tsoho dan shekar 75, ya kashe dansanda da ya je kama shi.Hotuna - ISYAKU.COM
Home > LABARI > Hatsabibi ya kashe tsoho dan shekar 75, ya kashe dansanda da ya je kama shi.Hotuna
Hatsabibi ya kashe tsoho dan shekar 75, ya kashe dansanda da ya je kama shi.Hotuna
Rundunar 'yansandan jihar Ondo ta damke wani matashi da ake kira “At-all-at-all” bayan ya kashe wani tsoho dan shekara 75 mai suna Mr. Olusegun Oyadele a gonarsa ta hanyar sare shi da adda , daga bisani kuma ya kashe wani jami'in dansanda da ya je domin ya kama shi sakamakon kashe tsoho dan shekara 75 a matsugunin gona na Onipetesi da ke karamar hukumar Ondo ta yamma.
Bayanai sun ce tsohon ya gamu da ajalinsa ne yayin da yake baje diyan amfanin gonarsa na diyan Cocoa kafin “At-all-at-all” ya je ya sassare tsohon da adda da sanyin safiyar Asabar lamari da ya yi sanadin mutuwar wannan tsoho nan take.
Kakakin hukumar yansanda jihar Ondo Mr Femi Joseph ya tabbatar da faruwar lamarin, ya kuma ce bayan lamarin ya faru, wata mata mai suna Veronica Olawale ta shigar da kara a caji ofis na rundunar yansanda a Enu-owa wanda suka tura yansanda 4 domin su taho da wanda ya yi kisa.
Amma yayin da daya daga cikin yansandan ya yi kokarin kama shi sai ya sassare dansandan har lahira, sai ya gudu ya shiga gandun daji.
Daga bisani dai dole aka karo jami'an tsaro tare da hadin guiwa da 'yan banga karkashin jagorancin Kwamishinan yansanda na jihar Ondo Mr. Gbenga Adeyanju aka shiga gandun dajin domin farautar wanda ya yi kisa, kuma daga bisani bayan an share awa 13 ana nemansa a cikin gandun dajin sai aka kama shi a wani gandun daji a kauyen Tekunle da ke Bolorunduro a karamar hukumar Ondo ta gabas.
Item Reviewed: Hatsabibi ya kashe tsoho dan shekar 75, ya kashe dansanda da ya je kama shi.Hotuna Rating: 5 Reviewed By: -